《有旧识者自广南以椰子孔雀见寄》
明代·朱诚泳

朝来有客自炎方，异果珍禽忽寄将。落爪霜寒分玉液，惊心日煖闪金光。

青门未许称瓜瓞，丹穴从教有凤凰。欲写素书酬远意，衡阳无雁到潮阳。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。